Paul Auster

Paul Benjamin Auster (1947–2024) var en amerikansk forfatter, kjent for romaner som New York Trilogy (1987), Moon Palace (1989) og The Brooklyn Follies (2005), men han skrev også filmmanus, lyrikk, essays og sangtekster. Auster ble kjent på 1980-tallet og betraktes som en postmodernist. På slutten av 1980-tallet underviste han i kreativ skriving på Princeton. 

 Biografi 
Paul Benjamin Auster ble født 3. februar 1947 i Newark i New Jersey, i en jødisk middelklassefamilie. Foreldrene var Queenie (født Bogat) og Samuel Auster hadde bakgrunn fra Øst-Europa (blant annet det moderne Polen og Ukraina).Shatzky, J., & Taub, M. (1997). Contemporary Jewish-American novelists: a bio-critical sourcebook. Bloomsbury Publishing USA. Faren og hans brødre drev innenfor eiendom i Jersey City. Bestemoren drepte bestefaren da faren var 7 år gammel. Paul Auster vokste opp i South Orange og Maplewood. Bestemoren ga ham seks bind med Robert Louis Stevenson som inspirerte ham til å bli forfatter.Auster, P. (2013). Conversations with Paul Auster. Univ. Press of Mississippi. Auster har såvidt berørt holocaust og det jødiske i sin skjønnlitteratur.Kerbel, S. (2004). The Routledge encyclopedia of Jewish writers of the twentieth century. Routledge.Shostak, D. (2020). Fictive Fathers in the Contemporary American Novel. Bloomsbury Publishing USA.

Han tok utdannelse i litteraturstudier ved Columbia University der han medvirket i studentopprøret og ble arrestert sammen med flere hundre andre. Ved Columbian fordypet han seg blant annet i franske dikt som han oversatte. Han hadde småjobber som sjømann og lærer. Han flyttet i 1971 til Paris hvor han arbeidet som oversetter av fransk litteratur. Auster ga ut sin første bok i Paris i 1972, A Little Anthology of Surrealist Poems. Etter at han returnerte til USA i 1974, publiserte han egne dikt, essays og romaner, samt oversettelser av franske forfattere som Stéphane Mallarmé og Joseph Joubert.

I 1981 giftet Auster seg med den norskættede forfatteren Siri Hustvedt. Tidligere var han gift med forfatteren Lydia Davis. Paul Auster hadde to barn, Daniel (med Lydia Davis) og Sophie (med Siri Hustvedt). Daniel døde av overdose heroin i 2022.

Romanen Squeeze Play (1982) under pseudonymet Paul Benjamin opptrer i filmen Smoke (av Wayne Wang og Auster, 1995).

Auster døde 30. april 2024 i New York.

 Forfatterskapet 
I kjølvannet av Austers litterære debut, The invention of Solitude, vant han ry i den litterære verdenen for de tre løst forbunede detektivfortellingene City of Glass, Ghosts og The Locked Room. Disse har siden blitt samlet og publisert under én perm med tittelen New York Trilogy, og blir av mange betraktet som hans hovedverk. Denne trilogien er ikke konvensjonelle detektivhistorier organisert rundt et mysterium og en rekke spor og ledetråder – Auster benytter snarere detektiv-formen til å behandle eksistensielle spørsmål og identitetsproblematikk. Måten plottet utvikler seg på, gir snarere assosiasjoner til merkelappen «anti-detektivroman», eller «ikke-detektivroman».

Det å tematisere og problematisere spørsmål omkring identitet og tilværelsens mening(sløshet) preget Austers forfatterskap helt frem til hans senere publikasjoner. Ofte drives dette spillet med vekt på tilfeldigheters rolle i romankarakterens liv (drevet til det ekstreme i The Music of Chance).

Paul Austers romaner skildrer ofte en karakters fall, uten at det gjør dem spesielt tungsindige av den grunn. Et annet fremtredende aspekt ved Austers forfatterskap er intertekstualitet – referanser til andre tekster. I særdeleshet refererer Auster ofte til sine egne romaner, på den måten at at karakterer fra hans tidligere bøker dukker opp som bipersoner og perifere skikkelser i de senere. I Austers romaner forekommer det også hyppige allusjoner til annen litteratur, spesielt til den vestlige kanon.

 Bibliografi 

 Romaner 
 The New York Trilogy (1987) – norsk oversettelse ved Asgjerd Taksdal 1988: New York-trilogien; ISBN 82-521-3085-2
 City of Glass (1985)
 Ghosts (1986)
 The Locked Room (1986)
 In the Country of Last Things (1987)
 Moon Palace (1989) – norsk oversettelse ved Knut Ofstad 1991; ISBN 82-03-16285-1
 The Music of Chance (1990) – norsk oversettelse ved Knut Ofstad 1992: Sjansespill; ISBN 82-03-16751-9
 Leviathan (1992) – norsk oversettelse ved Knut Ofstad 1993; ISBN 82-03-17187-7
 Mr. Vertigo (1994) – norsk oversettelse ved Torleif Sjøgren-Erichsen 1995; ISBN 82-03-20068-0
 Timbuktu (1999) – norsk oversettelse ved Torleif Sjøgren-Erichsen 1999; ISBN 82-03-20443-0
 The Book of Illusions (2002) – norsk oversettelse ved Jon Rognlien 2002: Illusjonenes bok; ISBN 82-03-20692-1
 Oracle Night (2004) – norsk oversettelse ved Torleif Sjøgren-Erichsen  2004: Orakelnatt; ISBN 82-03-20781-2
 The Brooklyn Follies (2005) – norsk oversettelse  ved Knut Ofstad 2006: Brooklynsk dårskap; ISBN 978-82-03-20915-4
 Travels in the Scriptorium (2007) – norsk oversettelse ved Torleif Sjøgren-Erichsen2008: Reiser i skriptoriet; ISBN 978-82-03-21146-1
 Man in the dark (2008) – norsk oversettelse ved Torleif Sjøgren-Erichsen 2009: Mann i mørket; ISBN 978-82-03-21136-2
 Invisible (2009) – norsk oversettelseved Torleif Sjøgren-Erichsen 2010: Usynlig; ISBN 978-87-0303945-9
 Sunset Park (2010) – norsk oversettelse ved Børge Lund 2011: Sunset Park; ISBN 978-82-0321459-2

 Lyrikk 
 Disappearances: Selected Poems (1988) Filmmanus/Skuespill 
 The Music of Chance (1993)
 Smoke (1995)
 Blue in the Face (1995)
 Lulu on the Bridge (1998)

 Essays, memoarer, og selvbiografier 
 The Invention of Solitude (1982) – norsk oversettelse ved Knut Ofstad 1998: Ensomhetens grunn; ISBN 82-03-20298-5
 The Art of Hunger (1992)
 The Red Notebook (1995)
 Winter Journal (2012) – norsk oversettelse ved Torleif Sjøgren-Erichsen 2012: Vinteropptegnelser; ISBN 978-82-03-21850-7

 Redigerte utgaver 
 The Random House Book of Twentieth-Century French Poetry (1982)For mere informasjon om poeter som nevnes i dette avsnittet, se: French Poetry since 1950: Tendencies III av Jean-Michel Maulpoix
 True Tales of American Life (Først utgitt med tittelen I Thought My Father Was God, and Other True Tales from NPR's National History Project) (2001)

 Oversettelser 
 The Uninhabited: Selected Poems of Andre du Bouchet (1976)
 Life/Situations, av Jean-Paul Sartre, 1977 (i samarbeide med Lydia Davis)
 A Tomb for Anatole, av Stéphane Mallarmé (1983)
 Chronicle of the Guayaki Indians (1998) (oversettelse av Pierre Clastres' etnografi Chronique des indiens Guayaki)
 Vicious Circles: Two fictions & After the Fact, av Maurice Blanchot, 1999
 The Notebooks of Joseph Joubert (2005)

 Diverse 
 The Story of My Typewriter (2002)

 Priser og nominasjoner (utvalg) 
 2006 – Fyrsten av Asturias' pris for litteratur
 2004 – Finalist International IMPAC Dublin Literary Award for Illusjonenes bok (The Book of Illusions)''

 Referanser 

 Eksterne lenker 





Kategori:Forfattere fra USA
Kategori:Engelskspråklige forfattere
Kategori:Romanforfattere fra USA
Kategori:Personer fra Newark